**COMITETUL JUDEŢEAN PENTRU SITUAŢII DE URGENŢĂ**

**DÂMBOVIŢA**

**HOTĂRÂREA nr. 86/28.03.2021**

**privind măsurile necesar a fi aplicate de către unităţile administrativ-teritoriale din judeţul Dâmboviţa pentru care s-a instituit carantina zonală**

**anterior datei de 27 martie 2021**

Având în vedere:

- prevederile art.2 și art.7 din Anexa 3 a H.G. nr. 293/10.03.2021 privind prelungirea stării de alertă pe teritoriul României începând cu data de 14 martie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19, cu modificările și completările aduse prin H.G. nr. 348/25.03.2021;

- Ordinul Șefului Departamentului pentru Situații de Urgență nr. 6745/25.03.2021 privind instituirea măsurii de carantină zonală pentru comuna Buciumeni, județul Dâmbovița;

- Ordinul Șefului Departamentului pentru Situații de Urgență nr. 6698/21.03.2021 privind instituirea măsurii de carantină zonală pentru comuna Brănești, județul Dâmbovița;

- Ordinul Șefului Departamentului pentru Situații de Urgență nr. 6697/21.03.2021 privind instituirea măsurii de carantină zonală pentru comuna Aninoasa, județul Dâmbovița;

În considerarea aprobării tacite a proiectului de hotărâre nr. 86, comunicat spre analiză şi dezbatere Comitetului Judeţean pentru Situaţii de Urgenţă la data de 28 martie 2021,

În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004

**Comitetul Judeţean pentru Situaţii de Urgenţă Dâmboviţa adoptă prezenta**

**HOTĂRÂRE:**

**Art.1.** Unitățile administrativ-teritoriale din județul Dâmbovița pentru care a fost instituită carantina zonală anterior datei de 27 martie 2021, respectiv: **Buciumeni, Brănești și Aninoasa**, vor aplica, până la expirarea perioadei de carantină zonală, și măsurile prevăzute de H.G. nr. 293/10.03.2021 privind prelungirea stării de alertă pe teritoriul României începând cu data de 14 martie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19, **cu modificările și completările aduse prin H.G. nr. 348/25.03.2021**;

**Art.2.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – judeţul Dâmboviţa** (**Secţiunea: Activităţi\_Situaţii de Urgenţă)** şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Direcţiei de Sănătate Publică Dâmboviţa, Inspectoratului de Poliţie Judeţean Dâmboviţa, Agenției Județene pentru Ocuparea Forței de Muncă Dâmbovița, precum şi primarilor, în calitate de preşedinți ai Comitetelor Locale pentru Situaţii de Urgenţă din următoarele unitați administrativ-teritoriale: **Buciumeni, Brănești, Aninoasa.**

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**